**MØTEINNKALLING**

|  |  |
| --- | --- |
| **Utvalg:** | REPR.SKAP I INDRE ØSTFOLD RENOVASJON |
| **Møtested:** | Marker Rådhus, kommunestyresalen |
| **Møtedato:** | 10.11.2014 | **Tid:** 14.40-15.00 |

Dersom den faste representanten er forhindret fra å møte, bes han/hun snarest varsle sin vararepresentant.

**SAKSLISTE**

|  |  |  |  |
| --- | --- | --- | --- |
| **Saksnr.** | **Arkivsaksnr.** |  | **Side** |
|  | **Tittel** |  |
| 08/14 | **KONSTITUERING**  | **02** |

|  |  |  |
| --- | --- | --- |
| 09/14 | **REVIDERT BUDSJETT 2015**  | **03** |

Spydeberg, 7. november 2014

Knut Espeland

representantskapsleder

(sign.)

**KONSTITUERING**

|  |  |  |
| --- | --- | --- |
| Saksbehandler:  | Ole Christian Borgeraas |  |
|  |  |  |  |
| **Saksnr.:** | **Utvalg** | **Møtedato** |
| 08/14 | REPR.SKAP I INDRE ØSTFOLD RENOVASJON | 10.11.2014 |

**Vedlegg:**

Ingen.

**Saken gjelder:**

1. Godkjenning av innkallingen
2. Godkjenning av sakslisten
3. Valg av 2 representantskapsmedlemmer til å underskrive protokollen.

**Administrasjonens forslag til vedtak:**

1. Representantskapet godkjenner innkallingen til møte 10.11.2014
2. Representantskapet godkjenner sakslisten til møte 10.11.2014
3. Følgende to representantskapsmedlemmer velges til å underskrive protokollen:

(velges på møtet)

**REVIDERT BUDSJETT 2015**

|  |  |  |
| --- | --- | --- |
| Saksbehandler:  | Tor Morten Mandt |  |
|  |  |  |  |
| **Saksnr.:** | **Utvalg** | **Møtedato** |
| 32/14 | STYRET I INDRE ØSTFOLD RENOVASJON | 15.10.2014 |
| 07/14 | REPR.SKAP I INDRE ØSTFOLD RENOVASJON | 24.10.2014 |
| 35/14 | STYRET I INDRE ØSTFOLD RENOVASJON | 03.11.2014 |
| 09/14 | REPR.SKAP I INDRE ØSTFOLD RENOVASJON | 10.11.2014 |

**Vedlegg:**

1. Revidert budsjett 2015 - hovedtall

**Saken gjelder:**

Behandling av revidert budsjett 2015 for IØR IKS.

**Bakgrunn og saksopplysninger:**

Vedtak i representantskapet 24.10.2014:

*Budsjett 2015 skal ha samme økonomiske ramme som budsjett 2014 med eventuell konsekvensjustering av ikke reversible vedtak fattet i 2014. Der kostnadsveksten og derved konsekvensen av tilpassingen er sånn at leveransen til eierkommunene endres utilsiktet negativt, må det snarlig rapporteres om dette fra styret.*

I henhold til vedtaket er det utarbeidet et revidert budsjett som er oversendt styret til eventuelle merknader. Det har ikke kommet inn innvendinger mot forslaget til revidert budsjett.

I henhold til Forurensingsloven skal renovasjonsgebyrene dekke de totale utgifter IØR og kommunene har med husholdningsavfallet. IØR foretar nå en selvkostberegning der felleskostnader (200 – kapitel) er blitt fordelt mellom aktiviteter knyttet til husholdningsavfall og næringsavfall.

IØR har innen selvkost husholdning et underskudd på kr.593.413 i inngangen til 2014. Det forventes at dette blir tilbakebetalt i løpet av inneværende år. Det foreslåtte budsjettet legges fram med et positivt resultat på kr.1.448.025,-, som fordeler seg på kr. 853.371 på husholdning og kr. 594.654,- på deponivirksomhet. Andel faste felleskostnader som skal faktureres Retura Østfold AS er satt til kr.1.700.000 i tillegg kommer kjøp og salg av fraksjoner.

Kommentarer til de enkelte underkapitler:

**Drift**

B2014 – kr. 16.109.731, B2015 – kr. 16.662.731,

Kapittelet omfatter utgifter til styret, administrasjon og all øvrig drift på Stegen Avfallsanlegg. Økningen skyldes i hovedsak forventet lønns- og prisøkning.

Det er stor aktivitet på Stegen Avfallsanlegg, spesielt på gjenbruksstasjonen. ISO-sertifiseringen samt konsesjonsvilkår medfører at det går mye ressurser til kontroll og dokumentasjon.

Det er tidligere budsjettert kr. 2,0 mill til utvikling av gjenbruksstasjonen. Arbeidet med hvordan gjenbruksstasjonen skal se ut i framtiden er påbegynt og ventes avsluttet i løpet inneværende år.

**Næringsavfall (deponi).**

B2014 – kr.6.310.00, B 2015 – kr. 3.900.00

Kapittelet omfatter direkte inntekter og utgifter på næringsavfall til deponi, samt leieinntekter fra Retura Østfold. Det er lave priser for mottak av avfall til deponi og lite avfall som skal deponeres. Hovedgrunnen til dette er lave forbrenningspriser, og vi kommer ikke til nå budsjettet for 2014. For 2015 er det varslet av sluttbehandlingsavgiften blir tatt bort og det er bedre utsikter til å nå resultatet for 2015.

Retura Østfold AS vil grunnet uvanlig stor anleggsvirksomhet i vårt område få et meget godt resultat for 2014. For 2015 ventes et mer normalt år, men det er budsjettert med et utbytte på kr.2,0 mill i 2015.

**Husholdningsavfall.**

B 2014 – 13.410.874, B 2015 kr.14.074.756

Kapittelet omfatter direkte utgifter og inntekter tilknyttet den lovbestemte delen som IØR har ansvaret for. I henhold til selvkostberegning skal nettoinntekten her balansere med beregnet andel av felles driftskostnader. Refusjonsbeløpet fra kommunene pr. abonnent som gir grunnlaget for renovasjonsgebyret er budsjettert til kr.42.324.512 inkludert en antatt volumvekst på 1 %. I henhold til representantskapets vedtak beholdes enhetsprisen pr. abonnent for 2015 med kr. 1716 eks. mva. IØRs kostnader for å håndtere husholdningsavfallet og med det gebyret til våre kunder ligger godt under landsgjennomsnittet.

Systemet for innsamling med 5 fraksjoner fungerer godt og en ser ingen grunn til å endre på dette i overskuelig framtid. Det vises også til gode resultater på kundeundersøkelser. Utviklingen mot at flere ønsker fellesløsninger innebærer behov for mer utstyr og påfølgende utsetting. Disse investeringer er ikke tidligere budsjettert og det er vanskelig å anslå omfanget. I tillegg har IØR på visse betingelser åpnet for å benytte nedgravde løsninger. Det forventes at nedgravde løsninger vil bli en del av husholdningsrenovasjonen.

**Investeringer**

IØR har for 2014 en godkjent investeringsramme på totalt 18 mill. kr, som foreslås videreført i 2015. Dette inkluderer overbygd omlastingsstasjon, utvikling av gjenvinningsstasjonen og nødvendig komplettering av renovasjonsutstyr. Vi vil i Økonomi- og Handlingsplanen for 2015 -19 komme tilbake til utvikling av gjenvinningsstasjonen og andre investeringer med finansiering av dette.

**Styrets innstilling til vedtak i representantskapet:**

Styret tar representantskapets vedtak til etterretning og har utarbeidet et revidert budsjett, slik at refusjonsbeløpet beholdes på kr.1.716 pr. abonnement.